Nazif Kusturica
Nazif Kusturica (Plana kod Bileće, 1928), filolog, slavist, prevodilac. Završio je studij slavistike (ruski jezik i književnost, češki jezik i književnost) u Sofiji i Beogradu (1953). Doktorsku disertaciju pod nazivom Inteligencija u dramama Maksima Gorkog iz epohe prve ruske revolucije odbranio je na Filozofskom fakultetu u Sarajevu 1975. Bio je profesor ruske književnosti 19. i 20. stoljeća. Bio je predsjednik Odsjeka za slovenske jezike i književnosti, predsjednik Savjeta Fakulteta i dekan Filozofskog fakulteta u Sarajevu. Objavio je veći broj radova, udžbenika ruskog jezika, prijevoda. Priredio je veći broj knjiga. Penzionisan je 2000. Izabran je za professora emeritusa. Prvi bosanskohercegovački slavistički kongres u organizaciji Slavističkog komiteta na Filozofskom fakultetu u Sarajevu, za izuzetan doprinos slavistici dodijelio mu je nagradu pod nazivom "Povelja bana Kulina" 2011.